31986R0490
L 054/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 490/86 НА СЪВЕТА
от 25 февруари 1986 година
за изменение, поради присъединяването на Испания и Португалия, на Регламент (ЕИО) № 357/79 относно статистическите изследвания на площите с лозя
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Акта за присъединяване на Испания и Португалия, и по специално член 396 от него,
като взе предвид предложението на Комисията,
като има предвид, че, поради присъединяването на Испания и Португалия, е необходимо да се адаптира Регламент (ЕИО) № 357/79 (1), последно изменен с Регламент (ЕИО) № 3768/85 (2);
като има предвид, че това адаптиране трябва да определи така датите на първите изследвания, които следва да бъдат проведени от новите държави-членки, че данните, позволяващи оценката на състоянието на пазара на вино, да могат да бъдат получени възможно най-бързо;
като има предвид, че следва да се предвиди Общността да поеме част от разходите, направени от новите държави-членки за първото основно изследване, изисквано от Регламент (ЕИО) № 357/79;
като има предвид, че резултатите от междинните изследвания, изисквани от горепосочения регламент, трябва да бъдат на разположение на новите държави-членки, за да може да бъде оценено състоянието на пазара на вино;
като има предвид, че в хода на преговорите за присъединяване Кралство Испания е поело ангажимента да проведе първото основно изследване в годината след присъединяването; като има предвид, че Португалската Република ще проведе изследване на площите с лозя през 1987 г., а първото основно изследване - през 1989 г.,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 357/79 се изменя, като следва:
1.
Добавя се следният член:
„Член 1б
Кралство Испания провежда първото основно изследване през 1987 г. в съответствие с настоящия регламент. Това изследване обхваща положението след изкореняването, новото засаждане или презасаждането през 1986/1987 лозарска година.
Португалската република провежда първото основно изследване през 1989 г. Това изследване обхваща положението след изкореняването, новото засаждане и презасаждането през 1988/1989 лозарска година.“
2.
Член 4, алинея 3 се заменя със следното:
„3. Географските единици, посочени в параграф 2, член 2, параграф 2, буква Б, и параграф 3, буква A, и член 3, параграф 3, са:
-
във Федерална Република Германия: лозарските райони, определени в съответствие с член 3 от Регламент (ЕИО) № 338/79 на Съвета от 5 февруари 1979 г., който формулира специални разпоредби по отношение на качествените вина, произведени в определен район (3), последно изменен с Регламент (ЕИО) № 3687/84 (4),
-
в Гърция: лозарските райони, посочени в приложението,
-
в Испания: лозарските райони, посочени в приложението,
-
във Франция: департаментите или групите департаменти, включени в приложението,
-
в Италия: провинциите,
-
в Португалия: районите, посочени в приложението,
-
в останалите заинтересовани държави-членки: цялата им национална територия.
3.
В член 5, параграф 4 се добавя следното:
„Кралство Испания препраща това подробно описание до 30 юни 1987 г., а Португалската република - до 30 юни 1990 г.“
4.
В член 6, параграфи 1, 5 и 6 се заменят със следното:
„1. За всяка лозарска година заинтересованите държави-членки изпращат на Комисията данните за средния добив от хектар като хектолитри гроздова мъст или вино на хектар или като децитона произведено грозде на хектар за площите, заети с лозя от винени сортове, разбит по класовете добиви, указани в параграф 2.
Тези данни се изпращат, считано от 1979/1980 лозарска година за Германия, Франция и Люксембург, 1982/1983 - за Италия и Гърция, 1987/1988 - за Испания и 1989/1990 - за Португалия.
5. За всяка лозарска година и разбито по географски единици заинтересованите държави-членки съобщават на Комисията прогнозите за средното естествено алкохолно съдържание като обемни проценти или в градуса Оксле на прясното грозде, гроздова мъст или вина, произведени от площите, заети с лозя от винени сортове, предназначени по принцип за производството на:
-
качествени вина, произведени в определен географски район,
-
други вина:
-
включително вина, задължително предназначени за производството на определени спиртни напитки, получени от вина с гарантирано наименование за произход.
Тези данни се съобщават, считано от 1979/1980 лозарска година за Германия, Франция и Люксембург, 1982/1983 - за Италия и Гърция, 1987/1988 - за Испания и 1989/1990 - за Португалия.
6. Годишната информация, посочена в параграфи 1 и 5, се съобщава преди 1 април след всяка лозарска година. Информацията по класовете добиви, посочени в параграф 2, се подава в рамките на срока, посочен в член 4, параграф 1. Прогнозата за бъдещите тенденции в средните добиви от хектар, посочени в параграф 3, се подават:
-
за пръв път - преди 1 октомври 1981 г. за Германия, Франция и Люксембург, преди 1 октомври 1984 г. - за Италия и Гърция и преди 1 октомври 1991 г. - за Испания и Португалия,
-
след това на всеки пет години преди 1 април, с изключение на втората оценка на Италия и Гърция, която се подава след две години.“
5.
Член 9 се заменя със следното:
„Член 9
Необходимите разходи за основното изследване на положението след 1978/1979 лозарска година в Германия, Франция и Люксембург, след 1981/1982 лозарска година в Италия и Гърция, след 1986/1987 лозарска година в Испания и след 1988/1989 в Португалия се покриват от Общността до фиксирана сума, която следва да бъде определена.“
6.
Към приложението се добавят следните списъци:
Списък на географските единици, посочени в член 4, параграф 3:
„ИСПАНИЯ
1. Galicia
2. Principado de Asturias
3. Cantabria
4. País Vasco A (provincia de Álava)
5. País Vasco B (provincias de Guipúzcoa y Vizcaya)
6. Navarra
7. La Rioja
8. Aragón A (provincia de Zaragoza)
9. Aragón B (provincias de Huesca y Teruel)
10. Cataluña A (provincia de Barcelona)
11. Cataluña B (provincia de Tarragona)
12. Cataluña C (provincias de Gerona y Lérida)
13. Baleares
14. Castilla-León A (provincia de Burgos)
15. Castilla-León B (provincia de León)
16. Castilla-León C (provincia de Valladolid)
17. Castilla-León D (provincia de Zamora)
18. Castilla-León E (provincias de Ávila, Palencia, Salamanca, Segovia y Soria)
19. Madrid
20. Castilla-La Mancha A (provincia de Albacete)
21. Castilla-La Mancha B (provincia de Ciudad Real)
22. Castilla-La Mancha C (provincia de Cuenca)
23. Castilla-La Mancha D (provincia de Guadalajara)
24. Castilla-La Mancha E (provincia de Toledo)
25. C. Valenciana A (provincia de Alicante)
26. C. Valenciana B (provincia de Castellón)
27. C. Valenciana C (provincia de Valencia)
28. Región de Murcia
29. Extremadura A (provincia de Badajoz)
30. Extremadura B (provincia de Cáceres)
31. Andalucía A (provincia de Cádiz)
32. Andalucía B (provincia de Córdoba)
33. Andalucía C (provincia de Huelva)
34. Andalucía D (provincia de Málaga)
35. Andalucía E (provincias de Almería, Granada, Jaén y Sevilla)
36. Canarias
ПОРТУГАЛИЯ
1. Entre Douro e Minho
2. Trás-os-Montes
3. Beira Litoral
4. Beira Interior
5. Ribatejo e Oeste
6. Alentejo
7. Algarve
8. R. A. Açores
9. R. A. Madeira“
Член 2
Настоящият регламент влиза в сила на 1 март 1986 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 февруари 1986 година.